เขตมินามิ (ไซตามะ)

เขตมินามิ (Minami-ku) เป็นหนึ่งในสิบเขตของนครไซตามะ ในจังหวัดไซตามะ ประเทศญี่ปุ่น ตั้งอยู่ทางตอนใต้ของนครไซตามะ มีขนาดพื้นที่ทั้งหมด sqmi ณ วันที่ 1 ตุลาคม ค.ศ. 2024 เขตมินามิมีจำนวนประชากรประมาณ 195,252 คน ความหนาแน่นของประชากร 14,128 คนต่อตารางกิโลเมตร
สำนักงานเขตมินามิ นครไซตามะ

**ภูมิศาสตร์**
เขตมินามิตั้งอยู่ในที่ราบคันโต โดยมีระดับความสูงต่ำสุด 2.9 เมตร และระดับความสูงสูงสุด 16.9 เมตรจากระดับน้ำทะเล มีแม่น้ำอารากาวะและแม่น้ำอื่น ๆ อีกหลายสายไหลผ่านพื้นที่ เขตมินามิมีแหล่งน้ำ 3 แห่ง ได้แก่ เบ็ชโชนูมะ ชิราฮาตานูมะ และไซโกะ พื้นที่ประมาณ 56% เป็นเขตที่อยู่อาศัย และน้อยกว่า 5% เป็นพื้นที่ชนบท ด้วยเหตุนี้พื้นที่ทั้งหมดของเขตมินามิจึงได้รับการกำหนดให้เป็น "เขตผู้อยู่อาศัยหนาแน่น" (densely inhabited district, DID) เมื่อ ค.ศ. 2005

**เขตและเทศบาลข้างเคียง**
 จังหวัดไซตามะ
** เขตในนครไซตามะ
*** เขตซากูระ
*** เขตอูราวะ
*** เขตชูโอ
*** เขตมิโดริ
** นครคาวางูจิ
** นครวาราบิ
** นครโทดะ
** นครอาซากะ

**ประวัติศาสตร์**
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านต่าง ๆ ในพื้นที่แห่งนี้ขึ้น ได้แก่ มุตสึจิ ยาดะ สึจิไอ และมิยาโมโตะ ต่อมาวันที่ 1 เมษายน ค.ศ. 1932 หมู่บ้านยาดะ และหมู่บ้านคิซากิ (จากอำเภอคิตาอาดาจิ) ได้ยุบรวมเข้ากับเมืองอูราวะ และวันที่ 11 กุมภาพันธ์ ค.ศ. 1934 เมืองอูราวะได้รับการยกฐานะเป็นนครอูราวะ หมู่บ้านมุตสึจิได้รับการยกฐานะเป็นเมืองเมื่อ ค.ศ. 1938 และยุบรวมเข้ากับนครอูราวะเมื่อวันที่ 1 เมษายน ค.ศ. 1942 ใน ค.ศ. 1943 หมู่บ้านมิยาโมโตะได้ควบรวมกับหมู่บ้านซาซาเมะที่อยู่ข้างเคียงและเปลี่ยนชื่อเป็นหมู่บ้านมิซาซะ วันที่ 1 มกราคม ค.ศ. 1955 หมู่บ้านสึจิไอ และหมู่บ้านโอกูโบะ (จากอำเภอคิตาอาดาจิ) ได้ยุบรวมเข้ากับนครอูราวะ ต่อมาใน ค.ศ. 1957 หมู่บ้านมิซาซะได้ยุบรวมเข้ากับเมืองโทดะ แต่หลังจากการต่อต้านอย่างหนักของประชาชนในท้องถิ่น พื้นที่ดังกล่าวส่วนใหญ่ได้ถูกโอนย้ายมารวมเข้ากับนครอูราวะใน ค.ศ. 1959
ในวันที่ 1 พฤษภาคม ค.ศ. 2001 นครอูราวะ นครโยโนะ และนครโอมิยะ ได้ควบรวมกันเพื่อจัดตั้งนครแห่งใหม่ชื่อนครไซตามะ และเมื่อนครไซตามะได้รับการยกฐานะให้เป็นนครใหญ่ที่รัฐกำหนดใน ค.ศ. 2003 พื้นที่ที่สอดคล้องกับหมู่บ้านมุตสึจิ ยาดะ สึจิไอ และมิซาซะ ก็ได้กลายมาเป็นเขตมินามิ

**การศึกษา**
 เขตมินามิมีโรงเรียนประถมศึกษา 14 แห่ง, โรงเรียนมัธยมศึกษาตอนต้น 6 แห่ง และโรงเรียนมัธยมศึกษาตอนปลาย 4 แห่ง
โรงเรียนมัธยมศึกษาตอนต้นสังกัดเทศบาลนครไซตามะ- คิชิ (lang|ja|岸中学校)- มินามิอูราวะ (lang|ja|南浦和中学校)- โอยาบะ (lang|ja|大谷場中学校)- โอยางูจิ (lang|ja|大谷口中学校)- ชิราฮาตะ (lang|ja|白幡中学校)- อูจิยะ (lang|ja|内谷中学校)
โรงเรียนประถมศึกษาสังกัดเทศบาลนครไซตามะ- บูโซะ (lang|ja|文蔵小学校)- มินามิอูราวะ (lang|ja|南浦和小学校)- มูไก (lang|ja|向小学校)- นิชิอูราวะ (lang|ja|西浦和小学校)- นูมากาเงะ (lang|ja|沼影小学校)- โอยาบะ (lang|ja|大谷場小学校)- โอยาบะฮิงาชิ (lang|ja|大谷場東小学校)- โอยางูจิ (lang|ja|大谷口小学校)- สึจิ (lang|ja|辻小学校)- สึจิมินามิ (lang|ja|辻南小学校)- อูราวะเบ็ชโชะ (lang|ja|浦和別所小学校)- อูราวะโอซาโตะ (lang|ja|浦和大里小学校)- ยาดะ (lang|ja|谷田小学校)- เซ็มมาเอะ (lang|ja|善前小学校)

**การขนส่ง**

**รถไฟ**
 20px บริษัทรถไฟญี่ปุ่นตะวันออก (JR East): สายมูซาชิโนะ 
** สถานี: มูซาชิอูราวะ – มินามิอูราวะ - 20px บริษัทรถไฟญี่ปุ่นตะวันออก (JR East): สายเคฮิงโทโฮกุ 
** สถานี: มินามิอูราวะ - 20px บริษัทรถไฟญี่ปุ่นตะวันออก (JR East): สายไซเกียว 
** สถานี: มูซาชิอูราวะ – นากะอูราวะ

**ทางหลวง**
 dab1=TG- alt=S5 ทางด่วนชูโตะ สายโอมิยะ- 17- 298

**สิ่งที่น่าสนใจในท้องถิ่น**
เขตมินามิมีสถานที่ท่องเที่ยวมากมาย มีศูนย์วัฒนธรรม มีสวนสาธารณะ 2 แห่ง สนามแข่งม้า และสระว่ายน้ำ ซึ่งในฤดูหนาวจะใช้เป็นลานสเก็ตน้ำแข็ง เขตมินามิเป็นที่ตั้งของสนามกีฬาลอตเตอูราวะ (Lotte Urawa) ซึ่งเป็นสนามเหย้าแห่งที่สองของทีมเบสบอลชิบะลอตเตมารีนส์ (Chiba Lotte Marines)

**อ้างอิง**

**แหล่งข้อมูลอื่น**
 เว็บไซต์ทางการของเขตมินามิ ja
มินามิ